

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 26.septembrī Nr.374

(protokols Nr.10, 14.p)

**Par grozījumiem Instrukcijā “Priekuļu novada domes budžeta izstrādāšanas, apstiprināšanas, izpildes un kontroles kārtība”.**

Priekuļu novada dome izskata jautājumu par grozījumiem un papildinājumiem Priekuļu novada pašvaldības budžeta izstrādāšanas, apstiprināšanas, izpildes un kontroles kārtībā.

Izvērtējot domes rīcībā esošo informāciju un pamatojoties uz likuma “Par pašvaldībām” 14.pantu, likumu “Par pašvaldību budžetiem” un ņemot vērā Priekuļu novada domes Finanšu komitejas 2019. gada 23. septembra atzinumu par lēmuma projektu (protokols Nr.10), atklāti balsojot, PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Veikt šādas izmaiņas “Priekuļu novada domes budžeta izstrādāšanas, apstiprināšanas, izpildes un kontroles kārtība”:
   1. Visā kārtības tekstā vārdus “*Priekuļu novada domes budžets*” aizstāt ar vārdiem “Priekuļu novada pašvaldības budžets”; “*Līdzekļi neparedzētiem gadījumiem”* aizstāt ar vārdiem “Līdzekļi neparedzētiem izdevumiem”.
   2. Noteikumu 1.8.punktu izteikt jaunā redakcijā:

“Budžeta izstrādāšanas process ir atklāts. Budžeta izpilde un saimnieciskā gada pārskats ir publiski pieejami Valsts kases mājas lapā [www.kase.gov.lv](http://www.kase.gov.lv) sadaļā – pašvaldību pārskati. Domes apstiprinātais budžets un gada pārskats pieejami Priekuļu novada pašvaldības mājas lapā [www.priekuli.lv](http://www.priekuli.lv)”.

* 1. Noteikumu 3. punktu papildināt ar 3.10. apakšpunktu un izteikt to šādā redakcijā:

“Priekuļu novada pašvaldības izpilddirektors ar Rīkojumu nosaka nākamā pārskata perioda (gada) budžeta projekta izstrādāšanas un iesniegšanas termiņu”.

* 1. Noteikumu 6.4.punktā svītrot vārdu “vadītājs”.

1. Lēmuma izpildi veic Finanšu un grāmatvedības nodaļa.
2. Lēmuma izpildes kontroli veic izpilddirektors Fjodors Puņeiko.

Domes priekšsēdētāja (paraksts) Elīna Stapulone